Diari Oficial de la Generalitat Valenciana


Sumari del DOGV 7794, del 31-05-2016 (2016/3467)

Informació pública de la versió inicial de la modificació de les normes subsidiàries de planejament de Torreblanca consistent en la reclassificació de sòl no urbanitzable a sòl urbà terciari de diverses parcel·les en la zona est del nucli urbà.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3467


Data del document
:   13-05-2016

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * administració local
    * pla d'urbanisme

Informació pública de la versió inicial de la modificació de les normes subsidiàries de planejament de Torreblanca consistent en la reclassificació de sòl no urbanitzable a sòl urbà terciari de diverses parcel·les en la zona est del nucli urbà. [2016/3467]  
En compliment de l'acord adoptat pel Ple de l'Ajuntament, en sessió celebrada el 29 de març de 2016, s'ha dictat amb data 12 de maig de 2016 per l'Alcaldia Presidència la resolució següent:  
  
  
«Primer. Sotmetre a informació pública la versió inicial de la modificació puntual de les normes subsidiàries de planejament del municipi consistent en la reclassificació de sòl no urbanitzable a sòl urbà terciari de diverses parcel·les en la zona est del nucli urbà, incloent el seu estudi ambiental i territorial estratègic i la resta de documents exigibles per la normativa sectorial, objecte del present expedient, durant un termini de 45 dies.  
Publicar l'anunci en el Diari Oficial de la Comunitat Valenciana i en premsa escrita de gran difusió.  
El termini de 45 dies començarà a comptar des de l'endemà de la publicació de l'anunci en el Diari Oficial de la Comunitat Valenciana.  
  
Durant aquesta fase, es podran formular al·legacions i observacions, podent aportar tot tipus de documentació o mitjans de prova que s'estimen adequats en el seu suport.  
  
Segon. Iniciar el procés de consulta a les administracions públiques afectades i persones interessades, durant el mateix termini d'informació pública, amb petició dels informes exigibles d'acord amb la legislació sectorial. La falta d'emissió d'informe en el termini de 45 dies hàbils permetrà prosseguir la tramitació de les actuacions.  
  
Tercer. Iniciar el procés de consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
  
Quart. Procedir a la inserció en la pàgina web municipal http://torreblanca.sedelectronica - Transparència - 7. Urbanisme, Obres Públiques i Medi Ambient - 7.1. Planejament Urbanístic, de la documentació sotmesa a informació pública.  
  
Cinqué. Tant la documentació de la modificació puntual com el present expedient administratiu podran ser examinats a les oficines del Departament d'Urbanisme de l'Ajuntament de Torreblanca, situat al carrer de Sant Antoni, número 11, quarta planta, de dilluns a divendres de 09.00 a 14.00 hores.»  
  
Cosa que es fa pública per a general coneixement, de conformitat amb el que estableix l'article 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
  
Torreblanca, 13 de maig de 2016.- L'alcaldessa: María Josefa Tena Martínez.